
APSTIPRINĀTI 
ar Ādažu novada pašvaldības domes
. sēdes lēmumu
(protokols Nr.) 

SAISTOŠIE NOTEIKUMI
Ādažos, Ādažu novadā

2026. gada 30. jūlijā 					          		Nr. 

[bookmark: _Hlk120615691]Izglītojamo pārvadājumu pakalpojumu kārtība Ādažu novada pašvaldībā

Izdoti saskaņā ar Pašvaldību likuma 
44. panta otro daļu, Izglītības likuma 17. panta trešās daļas 14. punktu, Sabiedriskā transporta pakalpojumu likuma 14. panta trešo daļu, 
Ministru kabineta 22.06.2021. noteikumu Nr. 414 “Braukšanas maksas atvieglojumu noteikumi” 
17. un 18. punktu

I. Vispārīgie noteikumi
1. Noteikumi nosaka:
1.1. personalizētu QR kodu (turpmāk – e-biļete), pasažieru vilciena laika biļešu un sabiedriskā autobusa abonementa biļešu (turpmāk – biļete) saņemšanas vai sabiedriskā transporta pakalpojuma sniedzēja (turpmāk – pārvadātājs) biļešu izdevumu apmaksas kārtību Ādažu novada vispārējās pamatizglītības un vidējās izglītības iestāžu (turpmāk – skola) izglītojamiem no viņu dzīvesvietas uz skolu un atpakaļ (turpmāk – turp un atpakaļ); 
1.2. pārvadātāja biļešu apmaksas kārtību Ādažu novadā deklarētiem izglītojamajiem, kuri mācās citu novadu skolās vispārējās un profesionālās vidējās izglītības programmā;
1.3. pārvadātāja biļešu izdevumu apmaksas kārtību un autotransporta pārvadājumu nodrošinājumu izglītojamajiem ar speciālām vajadzībām no dzīvesvietas uz citas pašvaldības skolām – attīstības centriem un skolām, kas realizē speciālās izglītības programmas (turpmāk – speciālā izglītības iestāde) un atpakaļ;
1.4. personiskā transportlīdzekļa degvielas izdevumu (turpmāk - autotransporta izdevumi) apmaksas kārtību. 
2. Noteikumi attiecas uz izglītojamajiem, kuru dzīvesvieta deklarēta Ādažu novada pašvaldības administratīvajā teritorijā un kuriem ir tiesības atbilstoši šiem noteikumiem saņemt pasažieru pārvadājumu maksas atvieglojumus, autotransporta izdevumu apmaksu vai individuāla autotransporta nodrošinājumu. 
3. Pašvaldība nodrošina izglītojamo autobusa pārvadājuma pakalpojumus domes noteiktajā kārtībā:
3.1. Carnikavas pagastā deklarētiem Carnikavas vidusskolas izglītojamajiem, ja sabiedriskais transports nav pieejams;
3.2. Ādažu novadā deklarētiem speciālo izglītības iestāžu izglītojamajiem un vispārējās izglītības iestāžu izglītojamajiem, kuri iegūst izglītību speciālās izglītības programmā, un tās apguve netiek nodrošināta Ādažu novada pašvaldības izglītības iestādēs, izņemot speciālās izglītības programmu (IP kods 21015811) un vecāks nesaņem autotransporta izdevumu kompensāciju.
4. Pašvaldība nenodrošina autotransporta pakalpojumus un neveic personīgā autotransporta apmaksu, ja vecāks saņem kompensāciju uz un no izglītības iestādes atbilstoši Ministru kabineta 2021. gada 18. maija noteikumiem Nr. 316 “Noteikumi par asistenta, pavadoņa un aprūpes pakalpojumu personām ar invaliditāti”.
5. Pašvaldība kompensē sabiedriskā transporta izdevumus:
5.1. [bookmark: _Hlk179823344]speciālo un vispārējās izglītības iestāžu izglītojamajiem, kuri iegūst izglītību speciālās izglītības programmā, un tās apguve netiek nodrošināta Ādažu novada pašvaldības izglītības iestādēs;
5.2. [bookmark: _Hlk180403902]Ādažu novada vispārējās izglītības iestāžu 1.-9. klases izglītojamajiem 100 % apmērā;
5.3. vidējās izglītības iestāžu 10.-12. klases izglītojamajiem 50 % apmērā, izņemot tos, kuri apmeklē Ādažu novada administratīvajā teritorijā nereģistrētas privātās izglītības iestādes;
5.4. profesionālās vidējās izglītības iestāžu 1.-4. kursa izglītojamajiem 50 % apmērā, ja izglītojamais apmeklē izglītības iestādi citas pašvaldības administratīvajā teritorijā un apgūst kvalifikāciju, profesionālās izglītības un tehnikumu programmu, izņemot privātās izglītības iestādes.
6. Pašvaldība nodrošina Ādažu novadā deklarētiem izglītojamajiem, kuri apgūst speciālo izglītības programmu, un tās apguve netiek nodrošināta Ādažu novada pašvaldības izglītības iestādēs (IP kods 21015911), autotransporta pakalpojumu iepriekš izstrādātā maršrutā uz  tuvākajā citas pašvaldības izglītības iestādē, ja vecāks  nesaņem autotransporta izdevumu kompensāciju un pastāv riski izglītojamā veselības stāvoklim, tāpēc ir nepieciešams individuālas mobilitātes nodrošinājums.
7. Pašvaldība nekompensē transporta izdevumus:
7.1. izglītojamo brīvlaikā vai citās brīvdienās, izņemot 20. punkta gadījumā; 
7.2. ja iesniegums par pārvadātāja biļešu vai autotransporta izdevumu kompensāciju par iepriekšējo mēnesi tiek iesniegts vēlāk par diviem mēnešiem no biļešu iegādes brīža.  
8. Pašvaldībai ir tiesības pārbaudīt personas datus, kas nepieciešami šo noteikumu izpildes nodrošināšanai, izmantojot tai pieejamus valsts un pašvaldības datu reģistrus. 
II. E-biļetes izsniegšanas un izmantošanas kārtība
9. E-biļetes izsniegšana izglītojamajiem tiek organizēta šādā kārtībā:
9.1. izglītojamā vecāks iesniedz iesniegumu klātienē skolai vai elektroniski skolvadības sistēmā (e-klasē (1.pielikums));


9.2. skola reģistrē datus par izglītojamo, kuram nepieciešama e-biļete UAB ”PayTickets” Latvijas filiāles sistēmā (www.cloud.payticket.lv) un nodrošina izglītojamos ar e-biļeti bez maksas;
9.3. e-biļetes nozaudēšanas gadījumā skola nodrošina izglītojamo ar jaunu e-biļeti bez maksas. 
10. Braukšanas maksas atvieglojumi e-biļetei darbojas divas reizes mācību dienā turp un atpakaļ, uzrādot e-biļeti pārvadātāja autobusos Ādažu novada administratīvajā teritorijā, mācību gada laikā, izņemot brīvdienas, mācību brīvlaiku un skolas izsludinātu citu brīvdienu laikā. Vienas dienas laikā neizmantotos braucienus nepārceļ uz nākamo dienu. 
11. Skola katru mēnesi pārbauda pārvadātāja iesniegto atskaiti par izglītojamiem, kas izmantojuši sabiedrisko transportu un rēķinu, un nodod to apmaksai Centrālās pārvaldes Grāmatvedības nodaļai (turpmāk – Grāmatvedības nodaļa) .
12. Ja pārvadātājs konstatē, ka izglītojamajam izsniegtā e-biļete nav lietošanas kārtībā, tas nodrošina izglītojamā nogādāšanu līdz skolai vai no skolas, neprasot iegādāties biļeti un veicot manuālu uzskaiti. 
13. Ja izglītojamais pārtrauc mācības skolā, viņa e-biļete tiek nobloķēta UAB ”PayTickets” Latvijas filiāles sistēmā.
III. Pasažieru vilciena biļešu izsniegšanas un izmantošanas kārtība
14. Ja nav pieejams sabiedriskais pārvadājums ar autobusu, pašvaldība izsniedz vilciena biļetes Carnikavas vidusskolas, Ādažu vidusskolas un Ādažu Brīvās Valdorfa skolas izglītojamajiem, izmantojot savienotos pasažieru pārvadājumu pakalpojumus.
15. Biļetes izsniedz šādā kārtībā:
15.1. izglītojamā vecāks iesniedz skolai iesniegumu (1.pielikums);
15.2. skola pārbauda iesniegumu atbilstību, apkopo biļešu saņēmēju sarakstu un ne vēlāk kā līdz kārtējā gada 5. (piektajam) septembrim informē Centrālās pārvaldes Izglītības un jaunatnes nodaļu (turpmāk – nodaļa) par nepieciešamo biļešu skaitu. Par izmaiņām attiecībā uz nākamo mēnesi skola informē nodaļu līdz katra mēneša 13. (trīspadsmitajam) datumam;
15.3. nodaļa līdz katra mēneša 15. (piecpadsmitajam) datumam veic biļešu pasūtīšanu nākamajam mēnesim un izsniedz tās skolai;
15.4. skola izsniedz biļetes izglītojamajiem pret parakstu.
16. Ja vidusskolēniem nav iespējams nodrošināt sabiedriskā transporta izmantošanas biļetes aktivizāciju ar 50 % atlaidi, tad vecāki iegādājas biļetes pilnas cenas apmērā un pēc tam iesniedz nodaļai iesniegumu (2.pielikums) par 50 % atmaksu no biļešu cenas.
17. Ja pārvadātājs piedāvā citu šajos noteikumos neminētu digitālu biļešu veidu, tad izglītojamo vecāki informē attiecīgo Ādažu novada izglītības iestādi par šādu biļešu iegādi, piemērojot atlaidi. Ja izglītības pakalpojums tiek saņemts citas pašvaldības iestādē, tad vecāks  par digitālo biļešu nepieciešamību informē nodaļu.
18. Pašvaldības izpilddirektors ar rīkojumu nosaka kārtību, kādā notiek 17. punktā minēto digitālo biļešu apmaksa.
IV. Biļešu kompensēšanas kārtība
19. Pašvaldība kompensē izglītojamā iegādāto pārvadātāja biļešu izdevumus 5. punktā noteiktajos gadījumos, apmaksājot divus braucienus dienā turp un atpakaļ, līdz e- biļetes vai biļetes saņemšanai 9. un 15. punktā noteiktajā kārtībā, kā arī 12. punkta gadījumā.
20. Ja 5.4. punktā minētais izglītojamais uzturas dienesta viesnīcā, transporta izdevumus kompensē par vienu braucienu nedēļā turp un atpakaļ, neatkarīgi no nedēļas dienas.
21. Lai saņemtu biļešu izdevumu kompensāciju:
21.1. izglītojamā vecāks līdz nākamā mēneša 10. (desmitajam) datumam iesniedz VPVKAC iesniegumu pašvaldībai (2.pielikums) par iepriekšējā mēneša biļešu izdevumu kompensēšanu un pievieno biļetes vai bankas konta izdruku par iegādātajām biļetēm;
21.2. nodaļa pārbauda iesniegumu atbilstību un pieņem lēmumus par kompensāciju vai atteikumu. Atbilstības gadījumā iesniegumu ar rezolūciju nodaļas vadītājs nodod Grāmatvedības nodaļai apmaksas veikšanai. Atteikuma gadījumā nodaļa rakstiski informē iesniedzēju, norādot atteikuma iemeslu. 
22. Izglītojamais var iegādāties braukšanas biļeti arī starppilsētu autobusā, kas šķērso Ādažu novada administratīvo teritoriju, ja nokļūšanai uz skolu vai izglītības iestādēm citu pašvaldību administratīvajā teritorijā objektīvu iemeslu dēļ nav iespējams izmantot e-biļeti vai abonementa biļeti. 
23. Biļetēs veiktajiem ierakstiem jābūt skaidri salasāmiem un kompensācija par nesalasāmām vai saplēstām biļetēm netiek izmaksāta.
24. Kompensāciju par biļetēm izmaksā līdz kārtējā mēneša 28. datumam.
V. Autotransporta izdevumu apmaksas kārtība
25. [bookmark: _Hlk120615808]Pašvaldība kompensē izglītojamā vecākam autotransporta izdevumus (degvielas izdevumus par diviem braucieniem dienā turp un atpakaļ) mācību gada laikā, izpildoties šādiem nosacījumiem:
25.1. [bookmark: _Hlk164668432]5.2. un 5.3. punktā minētajiem izglītojamajiem, ja sabiedriskais transports nav pieejams no izglītojamā dzīvesvietas turp un atpakaļ, vai no izglītojamā dzīvesvietas līdz sabiedriskā transporta pieturvietai ir vairāk nekā 3 km, ja pašvaldība nenodrošina skolēnu autobusa pakalpojumu, kā arī, ja vecāks nesaņem biļešu izdevumu kompensāciju;
25.2. speciālo izglītības iestāžu izglītojamajiem, ja saskaņā ar valsts vai pašvaldības pedagoģiski medicīniskās komisijas atzinumu tiem nepieciešams iegūt vispārējo izglītību izglītības programmā, ko nenodrošina Ādažu novada pašvaldības izglītības iestādes, kā arī, ja pašvaldība nenodrošina skolēnu autobusu, vai vecāks nesaņem biļešu izdevumu kompensāciju. Pašvaldība kompensē izdevumus arī gadījumos, ja pārvadātāja pakalpojums ir pieejams, bet no pedagoģiski medicīniskās komisijas vai ārsta atzinuma izriet, ka izglītojamais nevar izmantot sabiedrisko transportu.
26. [bookmark: _Hlk120615953]Ja izglītojamā vecāki veic vairāku izglītojamo pārvadājumu vienlaikus, transporta izdevumus aprēķina, nepārsniedzot 25. punktā noteikto braukšanas izdevumu kompensācijas apmēru neatkarīgi no pārvadājamo izglītojamo skaita.
27. Lai saņemtu autotransporta izdevumu kompensāciju:
27.1. izglītojamā vecāks iesniedz VPVKAC iesniegumu pašvaldībai (3.pielikums);
27.2. nodaļa pārbauda iesnieguma atbilstību un pieņem lēmumu par izdevumu kompensāciju, ņemot vērā īsākā ceļu attālumu turp un atpakaļ, kā arī nosaka autotransporta līdzekļa vidējo degvielas patēriņu saskaņā ar Valsts akciju sabiedrības “Ceļu satiksmes drošības direkcija” publiskoto Rokasgrāmatu par vidējo degvielas patēriņu un CO2 izplūdi;
27.3. nodaļa rakstiski informē iesniedzēju par pieņemto lēmumu un atteikuma gadījumā norāda atteikuma iemeslu;
27.4. izglītojamā vecāks līdz katra mēneša 10. (desmitajam) datumam iesniedz pašvaldībai iesniegumu-atskaiti (4.pielikums) par izdevumiem iepriekšējā mēnesī un izdevumu attaisnojuma dokumentu (kases čeku) oriģinālus par degvielas iegādi;
27.5. nodaļa pārbauda iesnieguma atbilstību un pieņem lēmumu par izdevumu kompensāciju vai atteikumu. Atbilstības gadījumā iesniegumu ar rezolūciju nodaļas vadītājs nodod Grāmatvedības nodaļai apmaksas veikšanai. Atteikuma gadījumā nodaļa rakstiski informē iesniedzēju, norādot atteikuma iemeslu.
28. Kompensāciju par autotransporta izdevumiem izmaksā līdz kārtējā mēneša 28. datumam.
VI. Individuāla autotransporta nodrošinājums
29. Pašvaldība organizē izglītojamam, kurš apgūst speciālās izglītības programmu (IP kods 21015911) autotransporta pakalpojumus divas reizes dienā turp un atpakaļ mācību gada laikā, izpildoties šādiem nosacījumiem: 
29.1. vecāks iesniedz argumentētu iesniegumu (5. pielikums) un ģimenes ārsta atzinumu par risku izglītojamā veselības stāvoklim ilgstošas transportēšanas laikā, un ir nepieciešama individuāla mobilitāte; 
29.2. pašvaldība konstatē, ka speciālo programmu izglītojamo pārvadājumu autobusa maršrutā veidojas loģiska nesakritība, t.i., kādam no izglītojamam ar smagiem funkcionāliem traucējumiem ceļā pavadītais laiks ir pārmērīgi ilgs un ir nepieciešams cits risinājums. 
30. Saņemot iesniegumu, nodaļa pārbauda tā atbilstību un pieņem lēmumu par autotransporta nodrošinājumu vai atteikumu nodrošināt transportu, ņemot vērā ģimenes ārsta atzinumu. 
31. Nodaļa rakstiski informē vecāku par pieņemto lēmumu un atteikuma gadījumā norāda iemeslu.
32. Nodaļa izstrādā maršrutu izglītojamo nogādāšanai uz speciālo izglītības iestādi atbilstoši lēmumiem par individuāla pakalpojuma nodrošinājumu un organizē pakalpojumu pirkšanu domes noteiktajā kārtībā.   
33. Vecāka pienākums ir informēt pašvaldību, ja ir mainījušies faktiskie apstākļi un pārvadājuma pakalpojuma maršrutā veicamas izmaiņas, vai arī ja tas nav nepieciešams.
VII. Citi noteikumi
34. Nodaļas lēmumus var apstrīdēt pašvaldības Administratīvo aktu strīdu komisijā. Pašvaldības Administratīvo aktu strīdu komisijas lēmumus var pārsūdzēt Administratīvā rajona tiesā Administratīvā procesa likumā noteiktajā kārtībā. 
35. Ar šo noteikumu publicēšanu spēku zaudē Ādažu novada pašvaldības domes 2024. gada 27. decembra saistošie noteikumi Nr. 54/2024 “Izglītojamo pārvadājumu pakalpojumu kārtība Ādažu novada pašvaldībā”.


Pašvaldības domes priekšsēdētājs 						G. Miglāns

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



1. pielikums
Ādažu novada pašvaldības domes 27.08.2026.
saistošajiem noteikumiem Nr. /2026

Ādažu novada izglītības iestādei

Iesniegums izglītojamā pārvadājumu pakalpojuma saņemšanai
	         
Vispārējās izglītības iestādes nosaukums: _______________________________________
Informācija par izglītojamo:
	Uzvārds
	Vārds
	Citi vārdi
	Personas kods
	Klase

	

	
	
	
	



Nepieciešami pakalpojumi (atzīmēt ar “X”) :

	
	e-biļete autobusam



	
	pasažieru vilciena abonementa biļete



	
	apvienotais autobusa un pasažieru vilciena pakalpojums



	
	cits (piem., digitālās biļetes)



Izglītojamais	 _______________________	(____________________________________) 				(paraksts)			   (paraksta atšifrējums)


[bookmark: _Hlk121397479]☐ Apliecinu, ka pašvaldībai ir tiesības iepazīties ar iesniegumā norādīto personu datiem pakalpojuma piešķiršanai, t.sk., valsts datu bāzēs un reģistros.
☐ Apliecinu, ka sniegtās ziņas ir patiesas, un apņemos paziņot pašvaldībai par izmaiņām.
☐ Esmu informēts, ka personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu nov., LV-2164). Papildu informācija par datu apstrādi publicēta tīmekļvietnes www.adazunovads.lv sadaļā “Privātuma politika”.

Izglītojamā vecāks _______________________	(____________________________________)				      (paraksts)			   (paraksta atšifrējums)



Datums _________________________

Pārbaudīju un apliecinu iesniegumā norādīto datu pareizību

Izglītības iestādes darbinieks ___________________	(____________________________________)				               (paraksts)	                (paraksta atšifrējums)





2. pielikums
[bookmark: _Hlk120732951]Ādažu novada pašvaldības 27.08.2026.
saistošajiem noteikumiem Nr. /2024

[bookmark: _Hlk111610781]Ādažu novada pašvaldībai

Iesniegums kompensācijas saņemšanai par izglītojamā iegādātajām biļetēm
Vispārējās izglītības iestādes nosaukums: _________________________________________
Speciālās izglītības iestādes un programmas nosaukums: 
___________________________________________________________________________
Informācija par izglītojamo:
	Uzvārds
	Vārds
	Personas kods
	Klase

	
	
	
	

	
	
	
	



Lūdzu kompensēt iegādātās biļetes saskaņā ar Ādažu novada pašvaldības 27.08.2026. saistošajiem noteikumiem Nr. ___/2024 “Izglītojamo pārvadājumu pakalpojumu kārtība Ādažu novada pašvaldībā” par 20___. gada ______________________.
(mēnesis)
Informācija par kompensācijas pārskaitījuma adresi:
	Vecāka vārds, uzvārds
	Personas kods
	Norēķina konta numurs
	Telefona Nr. un e-pasts

	
	
	
	


Pielikumā pievienoju _________ (norādīt skaitu) braukšanas biļetes* 
* Iesniedzot iesniegumu, biļetes var iesniegt skenētā veidā.

☐ Apliecinu, ka pašvaldībai ir tiesības iepazīties ar iesniegumā norādīto personu datiem pakalpojuma piešķiršanai, t.sk., valsts datu bāzēs un reģistros.
☐ Apliecinu, ka sniegtās ziņas ir patiesas, un apņemos paziņot pašvaldībai par izmaiņām.
☐ Esmu informēts, ka personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu nov., LV-2164). Papildu informācija par datu apstrādi publicēta tīmekļvietnes www.adazunovads.lv sadaļā “Privātuma politika”.

Datums_____________________  Izglītojamā vecāks _______________________________
                                                                                                                 (paraksts, paraksta atšifrējums)







3. pielikums
Ādažu novada pašvaldības 27.08.2026.
saistošajiem noteikumiem Nr. /2024

[bookmark: _Hlk112782185]Ādažu novada pašvaldībai

                       VECĀKS ________________________________________
                                       (vārds, uzvārds)

DEKLARĒTĀ ADRESE _____________________________

__________________________________________________

              TELEFONA NR. _____________________________

Iesniegums kompensācijas piešķiršanai personiskā transporta izmantošanai 

Lūdzu piešķirt kompensāciju par personīgā transportlīdzekļa izmantošanu izglītojamā nokļūšanai uz izglītības iestādi un atpakaļ saskaņā ar Ādažu novada pašvaldības domes 27.08.2026. saistošajiem noteikumiem Nr. ____/2024 “Izglītojamo pārvadājumu pakalpojumu kārtība Ādažu novada pašvaldībā”, pamatojoties uz to, ka (vajadzīgo atzīmēt):
· sabiedriskais transports nav pieejams no izglītojamā dzīvesvietas uz izglītības iestādi un atpakaļ vai arī no izglītojamā dzīvesvietas līdz sabiedriskā transporta pieturvietai ir vairāk nekā 3 km attālums, un pašvaldība nenodrošina izglītojamo ar pašvaldības autobusa pārvadājumiem;
· izglītojamais mācās speciālās izglītības iestādē un pašvaldība nenodrošina izglītojamā pārvadājumu ar  autobusu vai arī izglītojamais, pamatojoties uz pedagoģiski medicīniskās komisijas vai ārsta atzinumu, nevar izmantot sabiedrisko transportu. 

Iesniedzu šādu pamatojuma informāciju:
1) ziņas par izglītojamo:
[bookmark: _Hlk112782141]Vārds, uzvārds, personas kods __________________________________________________
Dzīvesvietas adrese ___________________________________________________________
Vispārējās izglītības iestādes nosaukums, klase: ____________________________________
___________________________________________________________________________
Speciālās izglītības iestādes un programmas nosaukums, klase: ________________________
___________________________________________________________________________
Dzīvesvietai tuvākā pieturvieta (nosaukums un attālums km) __________________________

Brauciena garums (uz skolu un atpakaļ) ir ______ kilometri;
Personīgā transportlīdzekļa nosaukums _________________________________________, izlaiduma gads_________, reģistrācijas Nr._______________, motora tilpums ____________, degvielas veids_____________, ātrumkārba________________, degvielas patēriņš _____ litri uz 100 km.
Lēmumu vēlos saņemt (atzīmēt atbilstošo):
· uz e-pastu ________________________________
· ar pasta sūtījumu uz adresi _______________________________________________
[bookmark: _Hlk112783809][bookmark: _Hlk112783794]☐ Apliecinu, ka pašvaldībai ir tiesības iepazīties ar iesniegumā norādīto personu datiem pakalpojuma piešķiršanai, t.sk., valsts datu bāzēs un reģistros.
☐ Apliecinu, ka sniegtās ziņas ir patiesas, un apņemos paziņot pašvaldībai par izmaiņām.
☐ Esmu informēts, ka personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu nov., LV-2164). Papildu informācija par datu apstrādi publicēta tīmekļvietnes www.adazunovads.lv sadaļā “Privātuma politika”.

Datums ________________ 
Izglītojamā vecāks _______________________	(____________________________________)				(paraksts)			   (paraksta atšifrējums)



























4. pielikums
Ādažu novada pašvaldības 27.08.2026.
saistošajiem noteikumiem Nr. /2026

Ādažu novada pašvaldībai

Iesniegums – atskaite personiskā transporta izdevumu kompensācijai par izglītojamā pārvadāšanu

Lūdzu kompensēt personiskā transporta izdevumus par izglītojamā __________________________________________________ nogādāšanu no dzīvesvietas uz
(vārds, uzvārds, personas kods)
uz izglītības iestādi ___________________________________ un atpakaļ saskaņā ar pašvaldības domes 27.08.2026. saistošajiem noteikumiem Nr. ___/2024 “Izglītojamo pārvadājumu pakalpojumu kārtība Ādažu novada pašvaldībā” un pamatojoties uz Centrālās pārvaldes Izglītības un jaunatnes nodaļas 20___.gada ____.____________ lēmumu Nr. ____, par 20___. gada _________________ šādos datumos (apvilkt):
                                           (mēnesis)

	 1.
	2.
	3.
	4.
	5.
	6.
	7.
	8.
	9.
	10.
	11.
	12.
	13.
	14.
	15.
	16.

	17.
	18.
	19.
	20.
	21.
	22.
	23.
	24.
	25.
	26.
	27.
	28.
	29.
	30.
	31.
	


Pievienoju degvielas iegādes čekus:
	Čeka numurs
	Degvielas daudzums (litri)
	Summa

	
	
	

	
	
	

	
	
	


Lūdzu veikt apmaksu uz manu kredītiestādi (nosaukums) _____________________________
	kods:
	
	
	
	
	
	
	
	
	
	
	
	
	
	
	
	
	
	
	
	
	

	konta numurs:
	
	
	
	
	
	
	
	
	
	
	
	
	
	
	
	
	
	
	
	
	


Iesniedzēja tālruņa numurs _________________ un e-pasts ___________________________
Pielikumā pievienoju izglītības iestādes izziņu / apliecinājumu par izglītojamā apmeklējumiem atzīmētajos datumos.
☐ Apliecinu, ka pašvaldībai ir tiesības iepazīties ar iesniegumā norādīto personu datiem pakalpojuma piešķiršanai, t.sk., valsts datu bāzēs un reģistros.
☐ Apliecinu, ka sniegtās ziņas ir patiesas, un apņemos paziņot pašvaldībai par izmaiņām.
☐ Esmu informēts, ka personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu nov., LV-2164). Papildu informācija par datu apstrādi publicēta tīmekļvietnes www.adazunovads.lv sadaļā “Privātuma politika”.
Datums ___________
Iesniedzēja   _______________________	(____________________________________)				(paraksts)			   (paraksta atšifrējums)
5. pielikums
Ādažu novada pašvaldības 27.08.2026.
saistošajiem noteikumiem Nr. /2024

Ādažu novada pašvaldībai

                       VECĀKS ________________________________________
 (vārds, uzvārds)

DEKLARĒTA ADRESE ____________________________

_________________________________________________

             TELEFONA NR. ___________________________

Iesniegums individuāla transporta nodrošinājumam 

Lūdzu nodrošināt ar individuālu transportu izglītojamā nokļūšanai uz izglītības iestādi un atpakaļ saskaņā ar pašvaldības domes 27.08.2026. saistošajiem noteikumiem Nr. ____/2024 “Izglītojamo pārvadājumu pakalpojumu kārtība Ādažu novada pašvaldībā”, jo ___________________________________________________________________________
___________________________________________________________________________
___________________________________________________________________________ 
___________________________________________________________________________ 
___________________________________________________________________________

Iesniedzu šādu pamatojuma informāciju:
Ziņas par izglītojamo:
Vārds, uzvārds, personas kods __________________________________________________

Dzīvesvietas adrese ___________________________________________________________
Speciālās izglītības iestādes (IP kods 21015911) nosaukums, klase: _____________________
___________________________________________________________________________
Pielikumā: Ģimenes ārsta ___________________________________ atzinums. 

Lēmumu vēlos saņemt (atzīmēt atbilstošo):
· uz e-pastu ________________________________
· ar pasta sūtījumu uz adresi _______________________________________________
☐ Apliecinu, ka pašvaldībai ir tiesības iepazīties ar iesniegumā norādīto personu datiem pakalpojuma piešķiršanai, t.sk., valsts datu bāzēs un reģistros.
☐ Apliecinu, ka sniegtās ziņas ir patiesas, un apņemos paziņot pašvaldībai par izmaiņām.
☐ Esmu informēts, ka personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu nov., LV-2164). Papildu informācija par datu apstrādi publicēta tīmekļvietnes www.adazunovads.lv sadaļā “Privātuma politika”.

Datums ________________ 
Izglītojamā vecāks _______________________	(____________________________________)				(paraksts)			   (paraksta atšifrējums)
Paskaidrojuma raksts
Ādažu novada pašvaldības domes 2026. gada augusta saistošajiem noteikumiem Nr./2026 “Izglītojamo pārvadājumu pakalpojumu kārtība novada pašvaldībā”

	Paskaidrojuma raksta sadaļa un norādāmā informācija

	1. Mērķis un nepieciešamības pamatojums.
1.1. Šobrīd kārtību, kādā Ādažu novada pašvaldībā nodrošina izglītojamo pārvadājumus nosaka 2024. gada 27. decembra saistošie noteikumi Nr. 54/2024 Izglītojamo pārvadājumu pakalpojumu kārtība novada pašvaldībā (turpmāk – Saistošie noteikumi Nr.54/2024).  
1.2.  Atbilstoši Ministru kabineta 03.02.2026. noteikumu Nr.108 “Normatīvo aktu projektu sagatavošanas noteikumi” 140. un 188. punktiem, grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu.
1.3. Pārskatot Saistošos noteikumus Nr. 54/2024, tika konstatēts, ka tajā lietderīgi veikt grozījumus gan redakcionālus, gan pēc būtības. Būtiskākie grozījumi un to pamatojums:
1.3.1. Saskaņā ar Izglītības likuma 17. panta pirmo daļu katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē. Šī panta trešās daļas 1.2 un 12. punkts noteic, ka pašvaldība nodrošina pieejamu un kvalitatīvu izglītību savā teritorijā atbilstoši valsts noteiktajiem mērķiem un personas vajadzībām un nodrošina izglītības ieguvi izglītojamajiem ar speciālām vajadzībām (atbilstoši veselības stāvoklim, kas ietekmē izglītības ieguves veidu) speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs Ministru kabineta noteiktajā kārtībā un apmērā. Arī Pašvaldību likumā kā viena no pašvaldības autonomajām funkcijām noteikts pienākums gādāt par iedzīvotāju izglītību, tostarp nodrošināt iespēju iegūt obligāto izglītību. Kā pašvaldībai norādījis Tiesībsargs, pašvaldība  ilgstoši nav izpildījusi savu pienākumu nodrošināt tās administratīvajā teritorijā dzīvojošos bērnus ar iespēju iegūt pamatizglītību atbilstoši bērnu speciālajām vajadzībām dzīvesvietai tuvākajā izglītības iestādē savas pašvaldības teritorijā, kas nozīmē, ka izglītojamie ir spiesti apmeklēt citas pašvaldības teritorijā esošas bērna vajadzībām atbilstošas izglītības iestādes. Šāda gadījumā pašvaldībai ir pienākums nodrošināt individuālu transportu izglītojamiem, ņemot vērā bērna vajadzības un ģimenes situāciju, ja viņi veselības stāvokļa dēļ nevar izmantot kopējo speciālo transportu nokļūšanai uz izglītības iestādi vai vecākiem  nepastāv iespēja izmantot personīgo transportu izglītojamā nogādāšanai uz skolu un atpakaļ, saņemot par to kompensāciju.           
1.3.2. 2025./2026. mācību gada sākumā pašvaldībā tika saņemti 2 iesniegumi ar lūgumu piešķirt izglītojamiem individuālu transportu nokļūšanai izglītības iestādēs. Tā kā izglītības iestādes vienā gadījumā atrodas Ropažu novadā, Rumbulā (Gaismas pamatskola), un otrā gadījumā – Rīgas 1.pamatskola, Ģertrūdes ielā, pašvaldības transports, kas pārvadā 14 izglītojamos uz citām Rīgas izglītības iestādēm, vecāku ieskatā nav piemērots, jo veselības traucējumu dēļ pārvadājumi kopā ar citiem izglītojamiem vienā autobusā izraisa veselības stāvokļa pasliktināšanos, radot bīstamas situācijas gan pašam bērnam, gan citiem pasažieriem. Tāpat ceļā pavadītais ilgais laiks (vairāk nekā stunda vienā virzienā) būtiski ietekmē bērna pašsajūtu un spēju kvalitatīvi apgūt izglītības programmu. 2026. gada 26. februārī ar domes lēmumu tika nolemts nodrošināt izglītojamo ar smagiem garīgās attīstības traucējumiem vai vairākiem smagiem garīgās attīstības traucējumiem (IP kods 21015911) pārvadājumus no deklarētās dzīvesvietas līdz speciālajai skolai un atpakaļ ārpakalpojuma veidā no š.g. 1. marta līdz 31. maijam.
1.3.3. Šobrīd Ādažu novadā ir  deklarēti 15 izglītojamie, kuriem ir noteiks IP kods 21015911 un pamatojoties uz iepriekš minēto, lai nodrošinātu vienlīdzīgu pieeju tiem izglītojamiem, kuri atrodas vienādos vai salīdzinošos apstākļos jaunie saistošie noteikumi (turpmāk – SN) papildināti ar jaunu pašvaldības pakalpojumu – individuālā autotransporta pakalpojums izglītojamam ar speciālām vajadzībām nodrošināšanai uz izglītības iestādi un atpakaļ, kura realizē speciālo izglītības programmu (IP 21015911), ja izglītojamo veselības stāvokļa dēļ nevar nodrošināt pārvadāšanai ar sabiedrisko transportu, vecākam nav iespējas nogādāt bērnu izglītības iestādē un atpakaļ ar savu transportu un izglītojamā ilgstoša transportēšana kopā ar citiem bērniem sagādā veselības problēmas un ir nepieciešams individuālas mobilitātes nodrošinājums. Minētais pakalpojums atteiksies uz izglītojamiem, kuriem ar medicīniski pedagoģiskās komisijas atzinumu ir noteikts speciālais IP kods 21015911 un šāda izglītības programma nav pieejama novada pašvaldības skolās. SN papildināti ar jaunu sadaļu, nosakot kārtību kādā pašvaldība izskata vecāka iesniegumu par individuāla transporta nodrošināšanu izglītojamam un organizē pakalpojumu, atbilstoši normatīvo aktu prasībām pēc iepriekš izstrādāta maršruta. Vecākam, kurš vēlēsies saņemt šādu pakalpojumu būs jāiesniedz argumentēts iesniegums, kas ir par pamatu, lai nodrošinātu individuāli transportu. IJN apkopos informāciju un izstrādās maršrutu, atkarībā no skolām, kuras izglītojamo apmeklē un organizēs pakalpojumu.   
1.3.4. Saistošie noteikumi Nr.54/2024 paredzēja nepersonalizēta e - talona izsniegšanu izglītojamajiem, kuri  izmanto sabiedrisko transportu, kuru administrēšanu un uzskaiti veica VPV klientu apkalpošanas centrs. SN paredz citu kārtību, nosakot ka katram izglītojamam izglītības iestāde izsniedz personalizētu QR kodu, ko izglītojamais var izmantot 2 reizes dienā, braucot uz skolu un atpakaļ. Nozaudēšanas gadījumā skola to izsniedz atkārtoti bez maksas. Dati par izglītojamiem tiek reģistrēti speciālā sistēmā, kas ļaut tos identificēt un uzskaitīt braucienus.            
1.3.5. Lai novērstu škērsubsidēšanu  SN papildināti ar punktu, ka pašvaldība nenodrošina autotransporta pakalpojumus un neveic personīgā autotransporta apmaksu, ja vecāks saņem kompensāciju, ko piešķir Sociālais dienests  uz/ no izglītības iestādi atbilstoši Ministru kabineta 2021. gada 18. maija noteikumiem Nr. 316 “Noteikumi par asistenta, pavadoņa un aprūpes pakalpojumu personām ar invaliditāti”.
1.3.6. Citi būtiskas izmaiņas SN pret iepriekšējiem Saistošiem noteikumiem Nr.54/2024., nav. 
1.4. Pašvaldības pilnvarojums izstrādāt saistošos noteikumus izriet no Pašvaldību likuma 44. panta otrās daļas, Izglītības likuma 17. panta trešās daļas 14. punkta,  kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.


	2. Fiskālā ietekme uz pašvaldības budžetu.
2.1. Fiskālā ietekme uz pašvaldības budžetu
2.1.1.  Noteikumu īstenošanas fiskālās ietekmes prognoze uz pašvaldības budžetu:
      2026. gadā no pašvaldības budžeta izglītojamo pārvadājumu izdevumu kompensācijās paredzēti  aptuveni 108 000 euro   t.sk skolu budžetos  71 600   euro ;
2.1.2. ar SN spēkā stāšanos, nav iespējams paredzēt konkrētu pašvaldības budžeta izdevumu palielinājumu, īpaši attiecībā uz individuālā autotransporta pakalpojuma nodrošināšanu, jo tas atkarīgs no vecāku pieprasījuma. Līdz  2026. gada maijam šāds pieprasījums bija 2 vecākiem, kuru bērniem pašvaldība nodrošināja individuālu autotransporta pakalpojumu uz skolu un atpakaļ. Papildu izdevumu pieaugumu var ietekmēt izmaiņas sabiedriskā transporta pakalpojumu cenu tarifā un izmaiņas degvielas  cenā, kas neatrodas pašvaldības ietekmē un nepakļaujas tās prognozēm.
2.2. Noteikumiem nav ietekmes uz jaunu institūciju vai darba vietu veidošanu un esošo institūciju kompetences paplašināšanu, lai nodrošinātu Noteikumu izpildi. Nav nepieciešami papildu darbinieki un citi resursi Noteikumu administrēšanai. 

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci.
3.1. Noteikumu sociālā ietekme – pozitīvi ietekmēs mērķgrupas, uz kurām attiecināms tiesiskais regulējums, t.i., Ādažu novada vispārējās pamatizglītības un vidējās izglītības iestāžu izglītojamie un viņu vecāki, kā arī izglītojamie un viņu vecāki, kuri apmeklē specializēto izglītības iestādi, profesionālās vidējās izglītības iestāžu 1.–4. kursa izglītojamie, kuri mācas ārpus pašvaldības teritorijas.
3.2. Ietekme uz vidi – nav tiešas ietekmes uz vidi.
3.3. Ietekme uz iedzīvotāju veselību un uz uzņēmējdarbības vidi pašvaldības teritorijā – pozitīvi ietekmēs to izglītojamo veselību, kuriem veselības stāvokļa dēļ pašvaldība varēs nodrošināt individuālus transporta pakalpojumus, ietekme uz uzņēmējdarbību nav.       

	4. Ietekme uz administratīvajām procedūrām un to izmaksām.
4.1. Noteikumu izpildi nodrošinās Ādažu novada izglītības iestādes, Izglītības un jaunatnes nodaļa (turpmāk – IJN), pašvaldības izpilddirektors – Noteikumu 18. punkta izpildi.
4.2.  IJN lēmumus var apstrīdēt pašvaldības Administratīvo aktu strīdu komisijā.
4.3. Pašvaldības Administratīvo aktu strīdu komisijas lēmumus var pārsūdzēt Administratīvā rajona tiesā Administratīvā procesa likumā noteiktajā kārtībā.
4.4. Administratīvo procedūru izmaksas – nav paredzētas.

	5. Ietekme uz pašvaldības funkcijām un cilvēkresursiem.
5.1. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.
5.2. Noteikumi izstrādāti pamatojoties uz  Pašvaldību likuma 44. panta otro daļu - dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.

	6. Informācija par izpildes nodrošināšanu.
6.1. Pašvaldības cilvēkresursi, kas tiks iesaistīti Noteikumu īstenošanā, ir izglītības iestāžu darbinieki (nodrošinot vecāka iesniegumu izskatīšanu un QR kodu izsniegšanu izglītojamiem, kuri izmanto sabiedrisko transportu (autobusu) un vilciena biļešu izsniegšanu, kuri izmanto vilcienu, veic izglītojamo, kas izmantojuši transportu pakalpojumus ikmēneša uzskaiti par skolu apmeklējumu, lai nodrošinātu korektu  transporta apmaksu), IJN darbiniekiem (pasūtot vilciena biļetes, izvērtējot iesniegumu atbilstību un pieņemot lēmumu par autotransporta izdevuma segšanu un individuālā transporta nodrošināšanu, pārbaudot iesniegtās biļetes, organizējot individuālā transporta nodrošināšanu), Grāmatvedības nodaļas darbinieki (izmaksājot kompensāciju par biļetēm vai izmantoto personīgo autotransportu). Lēmuma apstrīdēšanas gadījumā – Administratīvo aktu strīdus komisija, kurā ir juristi, deputāti un izpilddirektors. Citas pašvaldības struktūrvienības, nodrošinot SN izrietošus pienākumus. 

	7. Prasību un izmaksu samērīgums pret ieguvumiem, ko sniedz mērķa sasniegšana.
7.1. SN ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. 
7.2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām
8.1. Konsultācijām tika izmantots šāds sabiedrības līdzdalības veids: pēc noteikumu izskatīšanas domes Izglītības, kultūras, sporta un sociālajā komitejā 05.08.2026., to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. Publikācijā noteiktajā termiņā – no 16.07.2026. līdz 29.07.026. netika saņemts neviens priekšlikums vai ieteikums. 
8.2. Citas konsultācijas ir notikušas. Saņemti ieteikumi un priekšlikumi no Tiesībsarga ir iekļauti SN. 





Pašvaldības domes priekšsēdētāja vietnieks					G. Miglāns
attīstības jautājumos

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

